Document ID: /roh_data/filtered/fineweb-2-filterrobots_roh.jsonl.gz/12181

Cun ina tschaina han tut ils involvids en la producziun da la nova biera da furment da la Biosfera Val Müstair lantschà il nov product. Quatter purs da la Val Müstair han enfin ussa producì radund set tonnas furment en Val Müstair per la producziun da la biera. La Bieraria da Tschlin che producescha la Biera Engiadinaisa è lura responsabla per la producziun da la nova biera da furment. Actualmain maltescha ina maltaria en il chantun Genevra il furment da la biera da Biosfera.
En l’avegnir vulan ins dentant maltar il furment en Val Müstair. Lura pudess ins realisar tut ils pass da producziun en la regiun Engiadina / Val Müstair. Il Coop ha gia pustà la biera da furment da la Biosfera per la vendita. Quai senza testar la nova biera ordavant.
RR actualitad 08:00